laion/Wikipedia-Exotic huggingface dataset:
גייל גודווין

גייל גודווין (אנגלית: Gail Godwin; נולדה ב-18 ביוני 1937 באלבמה שבארצות הברית) היא סופרת אמריקאית. את קריירת הכתיבה שלה התחילה גודווין בשנת 1959, לאחר שסיימה את לימודיה לתואר ראשון בעיתונאות באוניברסיטת קרוליינה הצפונית בצ'אפל היל, ככתבת בעיתון מיאמי הראלד. בתקופת עבודתה בעיתון גם הייתה נשואה לזמן קצר לצלם עיתונות, שממנו נפרדה כשעזבה את העבודה בעיתון. היא יצאה למסעות באירופה ותקופה זו, כפי שהיא מתוארת בכרך הראשון של יומניה, הכינה אותה להתחלה האמיתית של קריירת הכתיבה שלה. היא צברה חוויות, קראה בכתבי סופרים גדולים ואילצה עצמה להתמקד במלאכת הכתיבה. בין השנים 1962–1965 עבדה בשגרירות ארצות הברית בלונדון. אחרי שובה לארצות הברית התקבלה לסדנת הכתיבה של אוניברסיטת איווה. היא למדה שם לתואר שני והמשיכה לדוקטורט באנגלית. עבודת הדוקטורט שלה התפתחה לרומן הראשון שלה, שיצא לאור בשנת 1970, The Perfectionists. לאחר רומן ביכורים זה, כתבה עוד אחד-עשר רומנים, שני קובצי סיפורים ועבודה אחת שאינה סיפורת: (Heart: a Personal Journey in it's Miths and Meanings (2001 היא זכתה בפרסים ותוארי כבוד שונים על עבודתה הספרותית. יחד עם חברה לחיים, המוזיקאי רוברט סטארר כתבה גייל גודווין עשר יצירות מוזיקליות, ביניהן אופרה קאמרית בשם הקול האחר, מבוססת על חיי הקדושה הילדה מוויטבי. הצגת הבכורה של האופרה הייתה בניו יורק בשנת 2001. אחרי מותו של סטארר בשנת 2001, כתבה גודווין את הנובלה Evnings at Five, שאותה הגדירה "סונטת אבל", המבוססת על 30 שנות חייהם בצוותא. אם ושתי בנותיה, הוצאת זמורה ביתן 1985, תרגמה תמר וולפסון בית ספר משלים, הוצאת זמורה ביתן, 1988, תרגמה דורית כהן משפחה דרומית, ספרי ארז 1992, תרגם דוד פרידלנדר הבעל הטוב, הוצאת מודן, 2000, תרגמה עדי גינצבורג-הירש ערב היום הבא, הוצאת מודן, 2006, תרגמה חנה ידור-אבני מדיה וקבצים בנושא גייל גודווין בוויקישיתוף אתר האינטרנט הרשמי של גייל גודווין (באנגלית) גייל גודווין, באתר אנציקלופדיה בריטניקה (באנגלית) גיל גודוין, דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טבעת פין

טבעת פין או קוק רינג (מאנגלית: Cock ring) היא טבעת המיועדת לענידה על הפין. הטבעת מעכבת את זרימת הדם אל הפין וממנו, ובכך מאפשרת שמירה על זקפה ממושכת. יש טבעות המיועדות לענידה סביב הפין עצמו, ואחרות מקיפות גם את שק האשכים. בדרך כלל עשויות טבעות הפין עור, גומי, סיליקון, ניילון או מתכת. השימוש בטבעות הפין נועד להגביר את ההנאה מיחסי המין באמצעות הזקפה הממושכת. בנוסף, עשויה הטבעת להעצים את תחושת האורגזמה. שימוש נוסף בטבעות פין הוא לצרכים רפואיים, שכן הן עשויות לסייע לגברים הסובלים ממידה מסוימת של אין-אונות לשמר את זקפתם. בנוסף לטבעות הפין הסטטיות, יש גם טבעות פין רוטטות. טבעות אלה נועדו אף הן לשפר את ההנאה מיחסי המין, הן של העונד אותן והן של בן או בת זוגו. טבעות פין אחרות מעוצבות כך שיגבירו את תחושת הגירוי של הדגדגן או של פי הטבעת שהן באות עמם במגע במהלך יחסי המין. ענידה הדוקה מדי של טבעת הפין או לתקופה ממושכת מדי עלולה לסכן את המשתמש בה ולגרום לנמק באיבר המין. בדרך כלל ממליצים יצרני הטבעות לא לענוד אותן למשך למעלה מ-30 דקות. סכנה נוספת עלולה להיגרם למי שנרדם בעודו עונד את הטבעת, ועלול לסבול מנזק עצבי. מדיה וקבצים בנושא טבעת פין בוויקישיתוף
טטיאנה פטיץ

טטיאנה פטיץ (בגרמנית: Tatjana Patitz;‏ 25 במרץ 1966 – 11 בינואר 2023) הייתה דוגמנית גרמנייה. טטיאנה פטיץ נולדה בהמבורג שבגרמניה וגדלה בשוודיה. ב-1983 עלתה לגמר בתחרות מראה השנה של עלית, וזכתה במקום השלישי, ובחוזה למשך שישה חודשים עם הסוכנות כפרס. היא עברה לגור בפריז. באותה שנה היא החלה לעבוד עם הצלם פטר לינדברג, בראיון עמו אמר לינדברג שהוא מעריץ את פטיץ, ושתמיד נהנה לעבוד איתה. ב-1986 הופיעה בשני גיליונות של מגזין ווג האיטלקי, הובילה את הקמפיין של קלווין קליין וב-1987 דגמנה עבור רבלון. בינואר 1990, הייתה אחת מחמש דוגמניות העל שהיו הפנים של שנות ה-90. היא הופיעה יחד עם הדוגמניות נעמי קמפבל, לינדה אוונג'ליסטה, סינדי קרופורד וכריסטי טרלינגטון בתצלום שחור לבן על שער מגזין ווג בריטניה שצילם צלם האופנה פיטר לינדברג. בעקבות תצלום זה החלו הדוגמניות לייצג את בית האופנה ורסצ'ה, והשתתפו בקליפ Freedom של ג'ורג' מייקל. בשנים אלה הופיעה פטיץ גם בפרסומות בטלוויזיה עבור לוריאל וראלף לורן. פטיץ הופיעה בווידאו קליפ של להקת דוראן דוראן לשיר "Skin Trade". ב-1994 הופיעה בעירום בצילום עבור ארגון אנשים למען יחס מוסרי לבעלי חיים לצד דוגמניות כמו פביאן טרווינג. ב-2003 פרשה מדוגמנות. ב-2011 זכתה בפרס בטקס פרסי האופנה של וינה. ב-11 בינואר 2023 נפטרה מסרטן השד. פטיץ הותירה בן, אחות והורים. טטיאנה פטיץ, ברשת החברתית אינסטגרם טטיאנה פטיץ, במסד הנתונים הקולנועיים IMDb (באנגלית) טטיאנה פטיץ, באתר AllMovie (באנגלית) איתי יעקב, טטיאנה פטיץ בת 50: לאן נעלמה הטופ-מודל החמישית?, באתר Xnet‏, 28 באפריל 2017 איתי יעקב, "אי אפשר היה שלא להתאהב בה": עולם האופנה נפרד מדוגמנית-העל טטיאנה פטיץ, באתר ynet, 12 בינואר 2023 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פול מסטר

גנרל של דיוויזיה פול אנדרה מארי מֶסְטְר (בצרפתית: Paul André Marie Maistre;‏ 20 ביוני 1858 – 25 ביולי 1922) היה מפקד בכיר בצבא צרפת במלחמת העולם הראשונה. מסטר נולד ב-20 ביוני 1858, בעיר ז'ואנוויל, שהשתייכה אז לקיסרות הצרפתית השנייה. הוא למד באקדמיה הצבאית סן-סיר, ובשנת 1878 התגייס לצבא צרפת. ב-24 בדצמבר 1882 הועלה לדרגת לוטננט, וב-30 בנובמבר 1887 הועלה לדרגת קפטן. ב-6 ביולי 1897 מונה למפקד בטליון ברגימנט החי"ר ה-162, והחל מאוקטובר 1898 לימד אסטרטגיה צבאית. ב-24 ביוני 1905 הועלה לדרגת לוטננט-קולונל, וב-24 ביוני 1909 הועלה לדרגת קולונל מלא. בשנת 1909 מונה למפקד רגימנט החי"ר ה-106, ופיקד עליו עד 23 בספטמבר 1912, עת הועלה לדרגת גנרל של בריגדה ומונה למפקד רגימנט החי"ר ה-43. בתקופה זו הוא פרסם ספר העוסק במלחמת צרפת–פרוסיה. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914 מונה לראש המטה הכללי של הארמייה הרביעית. ב-12 בספטמבר של אותה שנה הוא קיבל פיקוד על הקורפוס ה-21, וב-14 בספטמבר הועלה לדרגת גנרל של דיוויזיה. בשנת 1915 הקורפוס שלו לקח חלק בקרב ארטואה השני וקרב ארטואה השלישי. מ-25 בפברואר עד 20 במרץ 1916 הוא לקח חלק בקרב ורדן, ומ-3 בספטמבר עד 29 בדצמבר של אותה שנה השתתף בקרב על הסום. הוא פיקד על הקורפוס עד 1 במאי 1917, וב-4 במאי קיבל פיקוד על הארמייה השישית עליה פיקד עד 11 בדצמבר. לאחר מכן קיבל פיקוד על הארמייה העשירית שלחמה במסגרת החזית האיטלקית. ב-26 במרץ 1918 חזרה הארמייה לצרפת (ללא הקורפוס ה-12 שנשאר באיטליה), והשתתפה בקרב השלישי על האן ובקרב השני על המארן שהיו חלק ממתקפת האביב הגרמנית. ב-10 ביוני 1918 עבר מסטר לפקד על קבוצת הארמיות הצפונית, והחל מ-6 ביולי פיקד על קבוצת הארמיות המרכזית עליה פיקד עד סוף המלחמה. לאחר המלחמה מילא מסטר תפקידי פיקוד ומטה בצבא. ב-9 בפברואר 1921 מונה למפקח הכללי של חיל הרגלים, והוא החזיק בתפקיד עד מותו ב-25 ביולי 1922 בפריז. בין אלו ששלחו תנחומים על מותו היה ג'ון פרשינג. מדיה וקבצים בנושא פול מסטר בוויקישיתוף פול מסטר באתר המלחמה הגדולה (באנגלית)
נשיונל ליג (אנגליה)

נשיונל ליג (באנגלית: National League, או בשמה הרשמי ונאראמה נשיונל ליג מסיבות פרסומיות) היא ליגת הכדורגל החמישית בחשיבותה במבנה הליגות של אנגליה והראשונה במערכת הליגות הלאומית. בעוד כל המועדונים בארבע הליגות העליונות של אנגליה הם מקצועיים לחלוטין, הליגה הזאת מורכבת ממועדונים מקצועיים ומועדונים חצי-מקצועיים. הנשיונל ליג היא הליגה הארצית הנמוכה ביותר בדרג הליגות באנגליה. עד תחילת עונת 2015/2016, שם הליגה היה קונפרנס נשיונל, והחל מעונה זו היא נקראת בשמה הנוכחי. הליגה הוקמה בשנת 1979 תחת השם "אליאנס פריימר ליג" ושוחקה לראשונה בעונת 1979/1980. היותה של ליגה זו לא חובבנית גרמה לשיפור ניכר אצל המועדונים בדרגים הנמוכים, כאשר אלו הפכו למקצועיים ולחצי-מקצועיים. בנוסף, תקציב מועדונים אלו גדל בשל חסות של חברות גדולות תמורת תשלום רב יותר. בסוף עונת 1986/1987 החלה הליגה לקלוט מועדונים מהליגה הרביעית שסיימו במקום האחרון והמועדונים שסיימו במקום הראשון זכו לקידום במקום אלו שירדו. מאז עונת 2002/2003 המועדונים שסיימו במקום השני שיחקו בפלייאוף כנגד אלו שסיימו במקום שלישי, רביעי וחמישי. המועדונים שניצחו זכו להשתתף בעונה הבאה בליגה הרביעית. בעונת 2004/2005 נוצרה מערכת הליגות הלאומית ונוצרו ליגת הקונפרנס דרום וליגת הקונפרנס צפון, אשר העלו כל אחת את שתי הקבוצות אשר סיימו בצמרתן לליגה החמישית, ששינתה את שמה בעונה זו ל"קונפרנס נשיונל". עד אז, מספר קבוצות הליגה היה 22, והחל מעונה זו המספר גדל ל-24 קבוצות. בסוף העונה ארבע הקבוצות האחרונות יורדות לקונפרנס דרום ולקונפרנס צפון. ושתי הקבוצות הראשונות מעפילות לפוטבול ליג השנייה. בשנת 2013 שמה של הליגה שונה מ"קונפרנס נשיונל", לשמה הנוכחי: "נשיונל ליג". נותנת החסות הראשונה של הליגה הייתה חברת "גולה", בעונות 1984/1985 ו-1985/1986. לאחר מכן ספונסרית הליגה הייתה יצרנית הרכב "ווקסהול מוטורס" למשך 12 שנים עד סוף עונת 1997/1998. הספונסרית הבאה נקראה "אגודת הבנייה הארצית" והיא שימשה כספונסרית עד עונת 2006/2007. לאחר עונה זו שמה הרשמי של הליגה נהפך ל"פריימר בלו סקוור", בעקבות שמה של נותנת החסות החדשה. חברת ההימורים הבריטית נתנה את חסותה לליגה עד לשנת 2013 כאשר מחליפתה הייתה חברת התשלומים האינטרנטיים "סקריל" ששימשה כספונסרית למשך עונה אחת. לאחר מכן, נחתם הסכם עם חברת ונאראנה המשמשת, נכון לשנת 2016 כספונסרית של הליגה. לפי הסכם שנחתם עם חברת שידורי הספורט "סטנטה ספורטס", חלק משחקי הליגה משודרים בערוצי הספורט של החברה. הקבוצות אשר זכו באליפות הליגה מאז הקמתה. מדיה וקבצים בנושא נשיונל ליג בוויקישיתוף אתר האינטרנט הרשמי של נשיונל ליג (באנגלית) נשיונל ליג, ברשת החברתית אקס (טוויטר)
ספרות רשת

ספרות רשת היא סוגה ספרותית חדשה שנוצרה במרחב האינטרנט. נחשבת לספרות 'עממית' המצמיחה כותבים שלא היו מוכרים בדרך כלל על ידי מוסדות התרבות המסורתיים כגון הוצאות ורשתות הספרים. לעיתים קרובות מדובר בספרות מאת יוצרים עצמאיים המתגלים ברשתות החברתיות ומגייסים ממון להוצאת ספרם הראשון דרך מימון המונים. ספרות הרשת נתפסת לעיתים כסוגה נחותה, שכן מחבריה לא זכו לגושפנקה של הוצאה לאור. מבקרים המשתייכים למוסדות ספרותיים מסורתיים, כגון עורכים, מבקרי ספרות ומוציאים לאור, טוענים שהיא לוקה באיכותה, חסרה עריכה משמעותית ותכופות נכתבת בחובבניות. מנגד, תומכי ספרות הרשת מצביעים על כך שספרות זו מקבלת נופך של "ספרות המונים" ובזכותה חלה עלייה בצריכת המילה הכתובה, במיוחד בקרב צעירים שאינם נחשבים לקהל היעד האופייני לכך. יש מבין סופרי הרשת המשתמשים בפרופיליהם האישיים כדי להגיע לקהל, ובכך מסתמכים אך ורק על פרסום אורגני, מפה לאוזן, שמקורו בקוראיהם הקבועים. אחרים מתחזקים דפי כתיבה ומפרידים בין יצירתם ובין חייהם האישיים. חלקם אף מסתתרים מאחורי שמות-עט ונמנעים מלהיחשף בציבור. כותבי-הרשת יכולים להיות משוררים, כותבי פרוזה או קטעים קצרים. הדבר המגדיר סופר רשת אינו תוכן או סגנון אלא המדיום שבו התגלה, והיותו סופר עצמאי המפרסם את ספריו מכיסו שלו, ללא תמיכת הוצאת ספרים. כמה מסופרות-הרשת הבולטות בארצות דוברות אנגלית כוללות את רופי קאור (Rupi Kaur) ולאנג ליאב (Lang Leav) שהתפרסמו באינסטגרם ובפייסבוק, מכרו קרוב לחצי מיליון עותקים מספריהן, והוחתמו על חוזים מול הוצאות ספרים לאחר הצלחתן.. אלכס אפשטיין נחשב לסופר הרשת הישראלי הראשון, לאחר שעשה את המעבר מספרות מודפסת לפרסום כתביו ברשת החברתית. ספריו של אפשטיין יצאו לתקופה אך ורק בפורמט דיגיטלי, אף שסיפוריו הקצרצרים המשיכו להתפרסם בעיתון "הארץ" המודפס מדי שבוע, עד שלבסוף חזר להוציא את ספריו גם בדפוס. פופולריותה של ספרות הרשת בישראל עלתה בצורה יוצאת דופן החל משנת 2016. בין הסופרים הבולטים בתחום נמנו מרסל מוסרי, לירן כהן, אסיף אלקיים, אלמוג בר, רן אפלברג, ברק פלדמן ותה. הללו תכופות כונו 'סופרי-פייסבוק' בלעג בתחילה, אולם המושג 'סופר-רשת', שנהגה ראשית בידי הסופר תה, צבר פופולריות במהרה, וכיום הפך לכינוי המוכר יותר. חלק מסופרי-הרשת אף כיכבו ברשימת רבי-המכר של עיתון "הארץ" במשך שבועות רבים. יש הטוענים כי פעילות של סופרי הרשת בישראל יצרה ערוץ הפצה מתחרה לדואופול השולט בשוק הספרים הישראלי ומורכב מרשתות השיווק: סטימצקי וצומת ספרים. מדיה וקבצים בנושא ספרות רשת בוויקישיתוף עלית קרפ, איך הפוסטים בפייסבוק של לירן כהן הפכו לרב מכר, באתר הארץ, 5 בפברואר 2016 הישראלים שמשכו רבבות עוקבים ברשתות והפכו סטטוסים לספרים, באתר "גלובוס" סופרים לייקים, באתר "ישראל היום" הסופר הזה הוא אני, באתר "ישראל היום" https://www.broadwayworld.com/bwwbooks/article/1-New-York-Times-Best-Seller-MILK-AND-HONEY-by-Rupi-Kaur-Hits-One-Million-Copies-20170131 שרי שביט, מר קצרצר, באתר ynet, 2 בינואר 2011 רשימות רבי המכר 19.2.2016, באתר הארץ, 19 בפברואר 2016
יסמין פייג'

יסמין פייג' (באנגלית: Yasmin Paige; נולדה ב-24 ביוני 1991) היא שחקנית אנגלייה הידועה בעיקר מהופעתה בתפקיד ג'ורדנה ביוון בסרט "צוללת", בת' מיטשל בסדרה הקומית "פרמפייס" ובדמות מריה ג'קסון בסדרת הטלוויזיה לילדים "הרפתקאות שרה ג'יין". פייג' נולדה בלונדון למשפחה יהודית. היא התחילה להופיע כבר בגיל ארבע. הופעת הבכורה שלה על מסכי הקולנוע הייתה בסרט "תמימות מופלאה" משנת 2003. פייג' שיחקה גם בתוכנית הטלוויזיה לילדים "The Mysti Show". היא הופיעה בסדרה "הרפתקאות שרה ג'יין", ובעונה השנייה צמצמה את פעילותה בגלל בחינות הבגרות שלה. בסרט "נעלי בלט" שיחקה פייג' בתפקיד פטרובה פוסיל, וב-2010 כיכבה בסרט "צוללת" בתפקיד ג'ורדנה ביוון. בפברואר ובמרץ 2012 שיחקה פייג' בתפקיד בת' מיטשל בסיטקום "פרמפייס" של ערוץ BBC Three. ב-2013 חזרה להופיע בעונה השנייה של הסדרה. היא גילמה את דמות ניקי בדרמה "Spoof or Die" של ערוץ 4 ששודר לראשונה ב-30 ביולי 2012. ב-2014 שיחקה בתפקיד ראשי בסדרת הדרמה "מתחת לפני השטח" מאת ג'ק ת'ורן. בסדרה הופיעה לצדו של טומי נייט שכיכב לצדה ב"הרפתקאות שרה ג'יין". יסמין פייג', במסד הנתונים הקולנועיים IMDb (באנגלית) יסמין פייג', באתר AllMovie (באנגלית) יסמין פייג', במסד הנתונים הקולנועיים KinoPoisk (ברוסית) "The Mysti Show". נבדק ב-22 בפברואר 2010. {{cite web}}: (עזרה) Nazzaro, Joe (28 בספטמבר 2006). "Who's Sarah Jane Gets Own Show". Sci Fi Wire. Sci Fi Channel. אורכב מ-המקור ב-14 באוקטובר 2006. נבדק ב-28 בספטמבר 2006. {{cite news}}: (עזרה) "Sarah Jane Adventures': Season Two Preview". נבדק ב-22 בפברואר 2010. {{cite web}}: (עזרה) "BBC - Press Office - All-star cast dance onto BBC One in Ballet Shoes". נבדק ב-22 בפברואר 2010. {{cite web}}: (עזרה) "Channel 4 - Coming Up - Series 7 Episode 4". נבדק ב-28 באוגוסט 2012. {{cite web}}: (עזרה) "Enemies of The Doctor are out for revenge in The Sarah Jane Adventures – a brand new CBBC drama from the makers of Doctor Who)". נבדק ב-11 בדצמבר 2009. {{cite web}}: (עזרה) "The Possibilities are Endless". BFI.com. נבדק ב-18 בדצמבר 2015. {{cite web}}: (עזרה)
יחסי קטר–קיריבטי

יחסי קטר–קיריבטי הם היחסים הדיפלומטיים הרשמיים שבין מדינת קטר ובין הרפובליקה של קיריבטי. בין מדינת קטר לבין הרפובליקה של קיריבטי מתקיימים יחסים דיפלומטיים. היחסים הדיפלומטיים הרשמיים שבין שתי המדינות כוננו ב-29 במרץ בשנת 2016 בחתימה על הצהרה משותפת לכינון יחסים דיפלומטיים. ההצהרה המשותפת נחתמה על ידי הנציגה הקבועה של אמיר קטר לשגרירות באו"ם, שייח'ה עליאא בנת אחמד אאל ת'אני מטעם מדינת קטר, בזמן שהרפובליקה של קיריבטי שלחה את שגרירת האו"ם שלה מטואוריקה בארו לחתום על ההצהרה. החתימה התקיימה עקב הרצון של קיריבטי וקטר לשתף פעולה בנושאים כלכליים, פוליטיים, מסחריים, מדעיים ובתחומים טכנולוגיים ותרבותיים. כמו כן הוצהרו התנאים הללו ליחסים: "היחסים יכוננו על פי עקרונותיה של מגילת האומות המאוחדות ועל בסיס של דו-קיום בשלום, שוויון, כבוד הדדי עבור ריבונותה של האחרת ואי-התערבות בנושאים פנימיים שלא קשורים למדינה השנייה." ההצהרה נחתמה במטה משלחת קטר לאו"ם ברובע מנהטן שבניו יורק סיטי. Qatar, Kiribati establish diplomatic ties Qatar-Kiribati Establish Diplomatic Relations Qatar, Kiribati establish diplomatic relation
הצניחה הגדולה

הצניחה הגדולה (באנגלית: Operation Dumbo Drop) הוא סרט דרמה ופעולה משפחתי משנת 1995 בכיכובם של דני גלובר וריי ליוטה. עלילת הסרט מתרחשת בשנת 1968 במהלך מלחמת וייטנאם. קצין הכומתות הירוקות, סרן ת.ס. דויל (בגילומו של ריי ליוטה), נשלח להחליף את קצין הכומתות הירוקות סאם קייהיל (אותו מגלם דני גלובר) המוצב בכפר דאק-נה שבצפון וייטנאם, שמשתחרר מן הצבא. הכפר משמש עבור קייהיל ואנשי הכוחות המיוחדים שבפיקודו ככבסיס תצפית קדמי על נתיב הו צ'י מין, נתיב הברחת אמצעי לחימה ותחמושת מצפון וייטנאם לטובת הווייטנקונג בדרום. כוחות מצבא צפון וייטנאם הורגים את הפיל של הכפר כפעולת עונשין על שהכפר מסייע לכוחות צבא אמריקניים, נדרשים קייהיל ודויל לספק פיל חדש לכפר בתוך שבוע במטרה להבטיח את תמיכת הכפר במאמץ הצבאי האמריקני. דויל, קייהיל, קצין האספקה דייוויד פול (בגילומו של דניס לירי) ושני צנחנים נוספים מההדיוויזיה המוטסת ה-101 מלווים את הפילה בו-טאט ואת הנער הנוהג בה, לין, במסעם על פני וייטנאם שסועת הקרבות. בשל העובדה שהקבוצה נרדפת על ידי הווייטקונג וצבא צפון וייטנאם נדרשים קייהיל ודויל לתכנן כיצד להצניח את הפילה, שמשקלה כשני טון, מעבר לקווי האויב. "הצניחה הגדולה", במסד הנתונים הקולנועיים IMDb (באנגלית) "הצניחה הגדולה", באתר נטפליקס "הצניחה הגדולה", באתר AllMovie (באנגלית) "הצניחה הגדולה", באתר Rotten Tomatoes (באנגלית) "הצניחה הגדולה", באתר Box Office Mojo (באנגלית) "הצניחה הגדולה", באתר אידיבי "הצניחה הגדולה", באתר דיסני+ סרטים (באנגלית) "הצניחה הגדולה", במסד הנתונים הקולנועיים KinoPoisk (ברוסית) דנה צימרמן, "סרטים חדשים", הארץ, ‏ 21.03.1996.
אביתר (פירושונים)

האם התכוונתם ל... אביתר – כהן גדול בירושלים בימי דוד המלך אביתר – מאחז סמוך לכפר תפוח רבי אביתר – אמורא בדור השני לאמוראי ארץ ישראל רב אביתר הכהן גאון – מגאוני ארץ ישראל, השתייך לישיבת גאון יעקב אהרן אביתר – פרופסור ישראלי לגיאופיזיקה הנה אביתר – פסלת ישראלית אביתר בורובסקי – שחקן תיאטרון, נהרג בפיגוע בצומת תפוח אישים ששמם הפרטי הוא אביתר
סוצ'י (פירושונים)

האם התכוונתם ל... סוצ'י – עיר לחופו של הים השחור, בדרום-מזרח מחוז קרסנודאר ברוסיה סכסוך סוצ'י – סכסוך גבולות משולש במעורבות הצבא האדום, הצבא הלבן והרפובליקה הדמוקרטית של גאורגיה בשנים 1918-1919 אולימפיאדת סוצ'י – משחקי החורף האולימפיים ה-22 במספר שנערכו בשנת 2014 בעיר סוצ'י סוצ'י (כדורגל, 2018) – קבוצת כדורגל מהעיר סוצ'י הוקמה על משאבי דינמו סנקט פטרבורג. סוצ'י (כדורגל, 2013) – קבוצת כדורגל לשעבר מהעיר סוצ'י סוצ'י (הוקי קרח) – קבוצת הוקי קרח מהעיר סוצ'י אונג סן סו צ'י
קרסנודאר (פירושונים)

האם התכוונתם ל... קרסנודאר – עיר ברוסיה, בחבל הקווקז קרסנודאר (מחוז) – סובייקט של רוסיה, שבירתו קרסנודאר קרסנודאר (כדורגל) – קבוצת כדורגל מהעיר קרסנודאר קובאן קרסנודאר – שמן של מספר קבוצות ספורט נוספות מהעיר
שמואל בן חנניה

רבי שמואל בן חנניה הנגיד (במקורות הערביים: אבו מנצור; נפטר ב-1160) היה רב ורופא, ראש ישיבה ומנהיג הקהילה היהודית במצרים במאה ה-12. נולד במצרים למשפחה מיוחסת למלכות בית דוד, סבו היה רבי נתנאל "גדול הישיבה" ואביו חנניה תואר "שר גדול, חמדת השרים והדרת הרופאים". אחיו, ר' אברהם, תואר כחסיד במעשיו והיה אף הוא רופא. אבו מנצור היה רופאו האישי וידידו הטוב של הח'ליפה הפאטמי אל-חאפיז. הוא הנהיג את קהילת יהודי מצרים והזמין לארמונו את רבי יהודה הלוי שבעת מסעו לארץ הקודש נסע מצרימה לפגשו. לאחר פגישתם כתב ריה"ל כמה שירים המפארים ומהללים את הנגיד, במכתב שכתב לאחר ביקורו הוא מתארו בתיאורי גדולה מופלגים. רבי יוסף סמברי בן המאה ה-17, כותב כי החיבור "מבוא התלמוד" המקוצר אשר נדפס בתלמוד הבבלי כנספח למסכת ברכות ויוחס בטעות לרבי שמואל הנגיד, נתחבר על ידי רבי שמואל בן חנניה, וכך סבורים חוקרים כמו אהרן קמינקא ומרדכי מרגליות. גם לדעת שרגא אברמסון החיבור אינו של רבי שמואל הנגיד מספרד, אולם הוא סבור כי אין זה לכבודו של נגיד מצרים לחבר קיצור זה. בשנותיו האחרונות היה מושא לרדיפה של יהודי בשם 'זוטא', הלה הלשין על רבי שמואל בן חנניה לפני השלטונות והביא להדחתו ממשרתו כנגיד יהודי מצרים, זוטא תפס את מקומו לתקופה קצרה והשתמש בשם המכובד יותר "שר שלום", אך לאחר ששים וששה ימים הודח ממשרתו ורבי שמואל הוחזר אליה. לאחר פטירתו ב-1160 נותרה משרת הנגיד לא מאוישת עד עליית צלאח א-דין לשלטון, אז חכר שר שלום (זוטא) את המשרה שכללה סמכויות רחבות כמו גביית מיסים בתוך הקהילה היהודית. עם הגעת הרמב"ם למצרים ב-1165 פעל להדחת זוטא מן המשרה, הוא עצמו סירב לכהן בתפקיד באופן רשמי והמשרה נותרה שוב בלתי מאוישת עד למינוי רבי אברהם בן הרמב"ם לנגיד מצרים. י"ל מימון, הנגידות בישראל, ירושלים תרפ"ג, פרקים שביעי ושמיני. שמחה אסף, באהלי יעקב: פרקים מחיי התרבות של היהודים בימי הביניים, ירושלים: מוסד הרב קוק, תש"ג, עמ' 89 מרדכי מרגליות, מבוא התלמוד המיוחס לנגיד אינו לו שרגא אברמסון, מתורתו של רב שמואל הנגיד מספרד, סיני ק'-א', ירושלים תשס"א, עמ' כ"ג ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אדקיט

האם התכוונתם ל... אדקיט (חברה) (Adkit)- חברה ישראלית המספקת שירותי מידע ומחקר בינלאומי אדקיט (פטרולוגיה) (Adakite) - מונח בפטרולוגיה
אל-חאפז

אל-חאפז (בערבית: الحافظ; תעתיק מדויק: אלחאפט'; ‏~1076 – 8 באוקטובר 1149) היה הח'ליפה ה-11 של השושלת הפאטִמית במצרים (1130–1149). אל-חאפז ירש את הח'ליפות מבן דודו מנסור אבו עלי, הידוע יותר בשמו אל-אמיר, אל-אמיר לא השאיר אחריו יורש חוקי ולאחר שנרצח ב-1130 תפס אל-חאפז את השלטון. ירושת השלטון לא עברה בלא התנגדות: קבוצה איסמאעילית מתומכי אל-מֻסְתַעלי אביו של אל-אמיר, שכינתה את עצמה מעתה מוסתעליה, הפיצה את האמונה כי אל-אמיר הותיר אחריו בן, בשם טַיַב אבי אל-קאסִם (אנ') שנעלם מעיני האנשים, אולם צאצאיו הם האימאמים האמיתיים של האיסמאעיליה. קבוצה זו לא הכירה באל-חאפז כח'ליפה. בח'ליפות הפאטמית כמו גם בזו העבאסית, איבדו הח'ליפים את כוחם הפוליטי, והפכו לבובות הנשלטות בידי אנשי משמר הארמון שלהם. הח'ליפים שלא הסכינו ולא הסכימו למצב זה, פעלו לשנותו בכל דרך אפשרית, כולל רצח וניסיונות רצח. כך הואשם אל-חאפז בידי מתנגדיו באחריות לרצח הוזיר הגדול אל-אפדל שאהנשאה בעיד אל אדחא של שנת 1121. אל-אפדל היה דמות אהודה במצרים, ורציחתו העיבה על השלטון כבר בשנותיו האחרונות של אל-אמיר. האחריות לרצח הוטלה על החשישיון, אולם רבים סירבו לקבל את ההאשמה וראו בה אמצעי של השלטון להתחמק מאחריות לרצח. גם לאחר עלותו לשלטון המשיך אל-חאפז בנסיונותיו לשלוט במצרים, את תקופתו סיכם יהושע פראוור במילים אלו: הח'ליף אל-חאפז ניסה לשלוט זמן מה בעזרת וזירים, אולם רק אחד מהם שבק חיים בדרך הטבע, יאנס הארמני הורעל על ידי אדונו החשדן. מינוי בניו של הח'ליף לווזירים נגמר במותו של האחד, ברצח השני על ידי אחיו, והרעלת האחרון בפקודת האב. לא טוב מזה היה גורלו של הווזיר הנוצרי, הארמני בהראם... בנצלו את המתיחות הדתית עלה לשלטון רדואן... רדואן לא הסתפק בוזירות גרידא אלא נטל לעצמו את התואר מלך... בשנת 1139 הוכה רדואן במצרים... במשך עשר שנים אלו שלט אל-חאפז בעצמו. — יהושע פראוור, תולדות ממלכת הצלבנים בא"י, כרך א', עמוד 309–310 לאחר מותו, עלה על כיסא הח'ליפות בנו בן השבע עשרה א-זאפר. באפריל 1154 הוא נרצח, ועמו נהרגו גם יתר אחיו. ברנרד לואיס, תרגום: משה אילן, החשישים, ירושלים: הוצאת מאגנס, 2000, מסת"ב 9789654930512 מדיה וקבצים בנושא אל-חאפז בוויקישיתוף החשישים, עמ' 33. אמנם לואיס (החשישים, עמ' 58) מקבל את הדעה שהחשישים הם שהיו האחראים לרציחתו, אך גם הוא מזכיר את העובדה שהח'ליף הביע בפומבי את שמחתו. ערך זה הוא קצרמר בנושא אישים ובנושא אסלאם. אתם מוזמנים לתרום לוויקיפדיה ולהרחיב אותו.
נדא חפאז

נדא חפאז (בערבית: ندى حفاظ; בתעתיק מדויק: נדא חפאט') הייתה שרת הבריאות של בחריין בין השנים 2004–2007 והייתה לאישה הראשונה שכיהנה כשרה בממשלת בחריין. חפאז למדה רפואה באוניברסיטת קהיר, באוניברסיטה האמריקנית בביירות, באוניברסיטת אדינבורו ובקולג' המלכותי למנתחים באירלנד לפני שחזרה לבחריין להתמחות. לאחר מכן החלה לעבוד במשרד הבריאות, הן כרופאה והן בתפקידים ניהוליים. באפריל 2004 מונתה על ידי מלך בחריין, חמד בן עיסא אאל ח'ליפה, לשרת הבריאות. בספטמבר 2007 הוחלפה כמענה של הממשלה למחאה של קבוצה דומיננטית של פרלמנטרים אסלאמיסטים שהתנגדו למינוי אישה לתפקיד בכיר שכזה. עוד לפני כן, באפריל 2007 הגישה חפאז מכתב פיטורין בעקבות הקמה של ועדה ממלכתית לבחינת פעילות משרד הבריאות. הוועדה הוקמה בעקבות ביקורת שנערכה על ידי המועצה הקנדית לבריאות למערכת הבריאות הבחריינית בה נמצא שכמה מאנשי משרד הבריאות עברו על הוראות בטיחות בסיסיות. האגודה הרפואית של בחריין התנגדה להקמת הוועדה והודיעה על תמיכה בחפאז, היא האשימה כי הוועדה לא הוקמה כדי לבדוק את מצבה של מערכת הבריאות אלא היא ממוקדת בבחינת פעילותה של חפאז וניסיון להכשילה. לראשונה בבחריין: אישה מונתה כחברה בממשלה, באתר ynet, 22 באפריל 2004
R.

r. הוא קיצור של המילה הלטינית Rex (רקס, מלך) או Regina (רגינה, מלכה). בסימון זה נעשה שימוש בעיקר בהיסטוריוגרפיה ובמשפט בארצות הכתר הבריטי. בסימן זה נעשה שימוש בהיסטוריוגרפיה לציון שנות מלוכה בניגוד לשנות חיים, לדוגמה: אל-חאפיז (c.‏ 1076 – 8 באוקטובר 1149), מציין את שנות חייו של אל-חאפיז, ואילו: אל-חאפיז (r.‏ 1130–1149), מציין את שנות שלטונו. במשפט בארצות הכתר הבריטי, נעשה שימוש בקיצור "R נגד פלוני" לייצוג תביעות של המדינה או של בית המלוכה, כאומר: הכתר נגד פלוני. במדינות בהן הריבון הרשמי אינו מונרך, הסמכות התובעת היא של המדינה עצמה ולכן נעשה שימוש בשם המדינה בכתבי התביעה: "מדינת ישראל נגד פלוני" או "ארצות הברית נגד פלמוני". ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.